5.5+Web+2.0+og+kompetansebygging

Alle resonnementene ovenfor vil skape diskusjon på et lærerværelse. Diskusjoner vil til syvende og sist dreie seg om verdisyn og hente argumenter fra forskning, erfaringer og synsing. Uansett hva en måtte mene om hvem eller hva eleven er, vil den interaktive nettbruken fremme sider ved mennesket som det sosiale, det nysgjerrige, det å ville utrette noe og kunne utfolde seg og ta i bruk sine kreative sider. Det har vist seg og kan dokumenteres. Et elemenet er hvordan vi hånderer det elevene bringer fram av kunnskaper, ferdigheter og holdninger. Spørsmålet utfordrer synet på hvem som eier kunnskapen, ferdigheten og holdningen. Dersom en tar i bruk web 2.0 og slipper eleven til i utviklingen av hva som skal settes som dagsorden i klasserommet, vil en fort komme over i diskusjonen om dette. En lærer laget lærebok sammen med elevene sine. Læreren hadde ansvar for å klargjøre ferdighetsmålene som skulle nåes utfra læreplanen, men det gjensto å hente inn temaer, arbeidsmål og stoff, arbeidsmetoder og evalueringsmåter. Er det ansvarlig å la elevene delta i dette. Det er den ene utfordringer. Den andre er villigheten til å dele. I et konkurransesamfunn vil det være en utfordring å dele. Har jeg noe kunnskap som gjør at jeg kan få høyeste karakter eller få lokalt lønnspålegg, hvor villig er jeg til å dele? Jeg kunne få konkurrent. To verdisyn står mot hverandre, inkludering, deling, samarbeid mot individualitet og konkurranse. Lærere som har tatt i bruk web 2.0 i opplæringen, opplever at elever ikke vil skrive sine oppgaver på en wiki f.eks. De vil ikke dele. Lærerrommene rundt om opplever det samme. Ikke alle lærere deler rundhåndet med hverandre. Å lære ved å dele, er en kultur som utfordrer. Å dele kunnskap er ikke bare en humanistisk verdi, men det er en forutsetning for å øke kunnskapen. Det er sagt at kunnskapen kan bare økes ved at den deles. Det er viktig at skolen går foran og lar elevene erfare dette. I artikkelen "The Dawn of Emergent Collaboration ", Spring 2006, peker Andrew P. McAfee på de mulighetene den sosiale programvaren, Enterprice 2.0, gir for samarbeid, interaktiv informasjon og læring. Dette vil ikke bare lette kunnskapsarbeideres arbeidssituasjon, men også gi muligheter for økt kompetanse og dermed økte og bedre resultater. Han viser til eksempler og forskning. Det samme kan elevene erfare.
 * Å dele og inkludere**